CELEX: 32019D0312
Language: et
Date: 2019-02-21 00:00:00
Title: Nõukogu otsus (ÜVJP) 2019/312, 21. veebruar 2019, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), ja pikendatakse selle kehtivust

22.2.2019   
               
               
                  ET
               
               
                  Euroopa Liidu Teataja
               
               
                  L 51/29
               
            
         NÕUKOGU OTSUS (ÜVJP) 2019/312,
         21. veebruar 2019,
         millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), ja pikendatakse selle kehtivust
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 15. aprillil 2014 vastu otsuse 2014/219/ÜVJP, (1) mis käsitleb Euroopa Liidu ÜJKP missiooni Malis (EUCAP Sahel Mali).
                  
               
                     (2)
                  
                  
                     11. jaanuaril 2017 võttis nõukogu vastu otsuse (ÜVJP) 2017/50, (2) millega pikendati EUCAP Sahel Mali volitusi kuni 14. jaanuarini 2019. 7. detsembril 2017 võttis nõukogu vastu otsuse (ÜVJP) 2017/2264, (3) millega nähti ette EUCAP Sahel Mali lähtesumma kuni 14. jaanuarini 2019.
                  
               
                     (3)
                  
                  
                     Nõukogu rõhutas oma 25. juuni 2018. aasta järeldustes Saheli/Mali kohta, et tähtis on muuta ÜJKP Sahelis piirkonnaüleseks, eesmärgiga tugevdada, kui see on asjakohane, tsiviilalast ja sõjalist toetust piiriülesele koostööle, piirkondliku koostöö struktuure, sh eriti G5 Saheli struktuure, ning G5 riikide suutlikkust ja isevastutust, et lahendada julgeolekuprobleemid piirkonnas.
                  
               
                     (4)
                  
                  
                     25. oktoobril 2018 soovitas poliitika- ja julgeolekukomitee EUCAP Sahel Mali strateegilisest läbivaatamisest tulenevalt pikendada EUCAP Sahel Mali volitusi kuni 14. jaanuarini 2021.
                  
               
                     (5)
                  
                  
                     Kuna nõukogus ei ole veel heaks kiidetud plaanimisdokumente Sahelis toimuva tegevuse piirkonnaüleseks muutmise kohta, võttis nõukogu 17. detsembril 2018 vastu otsuse (ÜVJP) 2018/2008, (4) millega pikendati EUCAP Sahel Mali volitusi ning nähti ette selle lähtesumma kuni 28. veebruarini 2019.
                  
               
                     (6)
                  
                  
                     Otsuse 2014/219/ÜVJP kehtivusaega tuleks seetõttu pikendada kuni 14. jaanuarini 2021.
                  
               
                     (7)
                  
                  
                     EUCAP Sahel Mali viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust 2014/219/ÜVJP muudetakse järgmiselt.
            
                        1)
                     
                     
                        Artikli 14 lõikesse 1 lisatakse järgmine lõik:
                        „EUCAP Sahel Mali tegevusega seonduvate kulutuste katmiseks ette nähtud lähtesumma ajavahemikul 1. märtsist 2019 kuni 14. jaanuarini 2021 on 66 930 000 eurot.“
                     
                  
                        2)
                     
                     
                        Artikli 18 teine lause asendatakse järgmisega:
                        „Seda kohaldatakse kuni 14. jaanuarini 2021.“
                     
                  
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. märtsist 2019.
         
         
            Brüssel, 21. veebruar 2019
            
               
                  Nõukogu nimel
               
               
                  eesistuja
               
               G. CIAMBA
            
         
         
            (1)  Nõukogu 15. aprilli 2014. aasta otsus 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 113, 16.4.2014, lk 21).
         
            (2)  Nõukogu 11. jaanuari 2017. aasta otsus (ÜVJP) 2017/50, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 7, 12.1.2017, lk 18).
         
            (3)  Nõukogu 7. detsembri 2017. aasta otsus (ÜVJP) 2017/2264, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali) (ELT L 324, 8.12.2017, lk 52).
         
            (4)  Nõukogu 17. detsembri 2018. aasta otsus (ÜVJP) 2018/2008, millega muudetakse otsust 2014/219/ÜVJP, mis käsitleb Euroopa Liidu ÜJKP missiooni Malis (EUCAP Sahel Mali), ja pikendatakse selle kehtivust (ELT L 322, 18.12.2018, lk 24).